# data[].attributes.body
Tämän blogin valitsi mä Bünyamin. valitsin blogin koska siinä puhuttiin Lauri Markkasesta ja nba:sta. Blogi oli hyvin kiinnostava ja olin yllättynyt miten hyvin Lauri on aloittanut Nba uransa. Kirjoittaja mun kertoi paljon areenasta ja tieto oli hyvää.

# data[].attributes.attachment_link.readable_text
Lauri Markkanen Chicago Bulls - tunnelmat paikan päältä

Lauri Markkasen ensimmäiset kuusitoista peliä Chicago Bullsin paidassa on osoittanut sen, että hänestä tulee tähti NBA-liigaan. Viime vuonna Arizonan yliopistossa loistanut ja Susijengin kotikisoissa suomalaisten suosikiksi noussut Markkanen onkin ollut tällä kaudella harvoja Chicago Bullsin valopilkkuja, Eipä silti, ei Bullsin joukkueelta tällä kaudella mitään odotettukaan, joten Lauri Markkanen saa rauhassa kehittyä matkalla tähtiin. Vaikka jo nytkin omanlaisensa tähti #24 Lauri Markkanen Chicago Bulls jo on! Esimerkiksi Chicagon suurimman Niken myymälän pääesittelyalue oli rakennettu Lauri Markkasen ympärille. Muuan #23 Michael Jordan löytyi vasta kolmannesta kerroksesta, tosin aika pysyvänä taideteoksena. Siihen on vielä Lauri Markkasella matkaa, mutta todella upeasti "Finnisher" on uransa aloittanut NBA:ssa!

Madhouse Chicago - Lauri Markkasen kotiluola

Chicago Bulls pelaa kotiottelunsa Chicagon keskustassa United Centerissä, joka on koko NBA-liigan suurin areena. Reilut 23000 katsojaa vetävälle areenalle on helppo mennä ydinkeskustasta bussilla (numerot 19 ja 20) ja matkaan ei mene kuin parikymmentä minuuttia. Ennen ottelua voi pistäytyä fanikaupassa, joka on yhteinen jääkiekkojoukkue Chicago Blackhawksin kanssa.

United Center on rakennettu isoja urheilutapahtumia varten, joten niin fanikauppoja, baareja ja ruokakojuja on ympäri hallia. Oluen ystävälle mielenkiintoinen paikka on paikallisen Goose Islandin ravintola hallin sisällä, jossa luonnollisesti hanaoluina on tämän Suomessakin tunnetun laadukkaan chicagolaispanimon tuotteita.

Ennen ottelua hallin käytävillä voi käydä kuvauttamassa itsensä esimerkiksi cheerleadereiden kanssa tai vaihtoehtoisesti tutkia päivän muuta ohjelmaa. Omalle paikalle koripallopeleissä kannattaa mennä hyvissä ajoin, sillä lämmittelyä on mukava seurata ennen pelitapahtumaa.

Benny the Bull

Chicagon kotiotteluissa isossa roolissa on myös Bullsin maskotti - Benny the Bull. Hän esiintyy koko ottelutapahtuman ajan milloin missäkin. Kenttätapahtumissa hänellä on omaa roolia pelaajien lämmittelystä lähtien, mutta päivän kohokohta on katsomossa tapahtuma popcornin kaato pahaa aavistamattoman katsojan päälle. Jättimäisen popcornsäkin kaato naurattaa pelistä toiseen katsojia.

Ohjeisohjelmaa peleissä

Chicago Bullsin pelitapahtumissa on paljon muutakin ohjelmaa kuin itse koripallo-ottelu. Ottelun mainoskatkojen aikana on erilaisia palkintojen jakoja ja viihdeohjelmia. Chicago Luvabulls on tietysti monien herrasmiesten suosikkiosuus, sillä taitavat cheerleaderit ovat vielä näyttävän näköisiäkin. Sama tietysti koskee hieman vanhempien rouvien tanssiesitystä, mikä on oiva osoitus tanssiharrastuksen sopimisestä niin lapsista vanhuksiin. Musiikki luonnollisesti kuuluu isona osana tapahtumiin ja eri artisteja viihdyttää porukkaa DJ:n lisäksi ottelun aikana.

Oma juttunsa on valtavalla videoscreenillä tapahtuvat kilpailut ja ohjelmanumerot, joten koko ottelutapahtuma on jatkuvaa showta niin parketilla kuin parketin ulkopuolella. Ja katsomoon saa kantaa juomaa ja ruokaa niin paljon kuin jaksaa, joten nälkäkään ei pääse ottelutapahtumassa yllättämään.

Chicago Bulls vs. San Antonio Spurs 21.10.2017

Chicago Bulls oli avannut kauden Torontossa paikallista Raptorsia vastaan pari päivää aikaisemmin ennen Lauri Markkasen ensimmäistä kotiottelua Chicagossa. Kun Markkasen seurakaverit Bobby Portis ja Nikola Mirotic olivat pistäneet nyrkkeilyksi ennen kauden alkua, niin viimeistään tämän seurauksena Markkanen oli nostettu heti ensimmäisessä NBA-ottelussaan avausviisikkoon. Otteet olivatkin Laurin osalta heti ensi minuuteista lupaavia, joten myös ensimmäisessä kotiottelussa Markkanen oli avausviisikossa. Sehän tosiaan tiesi sitä, että aloitusviisikon esittelyssä mies oli heti framella ja isosti!

Ennen ottelua on luonnollisesti vuorossa vielä kansallislaulut ja avauskentälliset esitellään videolla näkyvän upean esittelyn saattamana. Tsekkaa alla oleva video, et varmasti pety!

Chicago rimpuili aikansa San Antonio Spursia vastaa, mutta joukkueiden kakkosviisikoissa oli valovuoden ero. Manu Ginobillin johdolla Spurs ei antanut Bullsille mitään mahdollisuuksia heikompien kentällisten pelatessa toisiaan vastaan ja lisäksi Marcus Albridge oli turhan tehokkaalla tuulella koko ottelun. Markkasen saldo ottelussa oli tilastojen valossa varsin kohtalainen, mutta ei peli Laurilta mitenkään erityisen hyvä ollut. Muutamien onnistuneiden kolmosten vastapainoksi pieniä virheratkaisuja sattui läpi ottelun ja korin alla Spursin kokenut konna Pau Gasol oli liian iso mies pidettäväksi.

Kaiken kaikkiaan Chicagon kotiavaus Spursia vastaan oli kuitenkin mukava koripalloilta ja olihan se upea todistaa tällaista ainutkertaista suomalaista NBA-hetkeä paikan päällä! Tämäkin peli osoitti hyvin sen, että Lauri Markkasen otteita voi käydä NBA:ssa seuraamassa useita kertoja, sillä suomalaisjätistä tulee takuuvarma avauskentällisten mies useaksi vuodeksi maailman kovimpaan koripalloliigaan.

Koripalloterveisin,
-Kohteena maailma / Rami

P.S. Lisää luettavaa penkkiurheilureissuista Jenkkeihin:

# data[].attributes.attachment_link.title
#24 Lauri Markkanen Chicago Bulls - NBA-uran ensimmäinen kotipeli

# data[].attributes.attachment_link.description
Lauri Markkasen ensimmäiset kuusitoista peliä Chicago Bullsin paidassa on osoittanut sen, että hänestä tulee tähti NBA-liigaan. Viime vuonna Arizonan yliopistossa loistanut ja Susijengin kotikisoissa suomalaisten suosikiksi noussut Markkanen onkin ollut tällä kaudella harvoja Chicago Bullsin valopilkkuja, Eipä silti, ei Bullsin joukkueelta tällä kaudella mitään odotettukaan, joten Lauri Markkanen saa rauhassa kehittyä matkalla tähtiin.

# data[].attributes.body
Tämän mainoksen valitsi Bünyamin. Mainos oli oikein hupaisa ja näin minun mielestäni tuotteita pitäisi myydä hupaisalla tavalla mutta jotkut ovat ottaneet mainoksen tosissaan ja tämän takia mainos on saanut jotain kritiikkiä.

# data[].attributes.body
tämän valitsi abdimalik.blogin aihepiiri on jalkapallo. sen kirjoittajan nimi on Aleksi Piirainen. en tunne kirjoittajaa. valitsin tämän koska olen jalkapallo fani.

# data[].attributes.attachment_link.readable_text
Peruspelaamisella jalkapallossa tarkoitetaan taitoja, joita tarvitaan pelissä pelaajan pelipaikasta, joukkueen pelijärjestelmästä tai joukkueen pelitavasta riippumatta. Toisena määritelmänä voimme pitää sitä, että peruspelaamisella tarkoitetaan yksilön teknistaktisia kykyjä pelissä yhteistyön pelaamisen kontekstissa. Jalkapalloa ei voi pelata ottamatta ympärillä olevia pelaajia huomioon.

Mitä peruspelaaminen tarkemmin pitää sitten sisällään? Aloitetaan esimerkillä maajoukkuetoiminnasta.

A-maajoukkueen valmennustiimillä on sattuneista syistä hyvin rajallisesti aikaa toimia joukkueen ja pelaajiensa kanssa. Ennen EM- tai MM-karsintapelejä puhutaan noin 3-4 päivästä, ennen arvokisoja valmennustiimillä on vähän enemmän aikaa, noin muutamia viikkoja aikaa valmistaa joukkueensa turnaukseen.

Koska aikaa joukkueen ja pelaajien kanssa toimia on vähän, maajoukkueen valmennustiimin täytyy tehdä valintoja, mihin asioihin he pystyvät vaikuttamaan eniten lyhyessä ajassa. Jos olisin jonkin A-maajoukkueen päävalmentaja, keskittyisin itse joukkueen toimintakulttuurin vahvistamiseen, joukkuetaktisten periaatteiden valmentamiseen, ottelusuunnitelmaan, ottelun strategisiin valintoihin ja joukkueen valmistamiseen sekä henkisesti että fyysisesti optimaaliseen vireystilaan ottelua varten.

Mitä listalta uupuu? Niin, yksilön ennakoivan päätöksenteon taidot. Se peruspelaaminen.

Vaikka maajoukkueen valmennus olisi onnistunut täydellisesti omassa hommassaan peliä edeltävinä päivinä, maajoukkueen pelaaminen voi silti näyttää siltä kuin klassisessa vertauksessa, jossa norsu on eksynyt posliinikauppaan. Pelaajilla tuntuu olevan pallon kanssa aina kiire, tulee ylimääräisiä kosketuksia palloon, kuljetuksia väärillä hetkillä, pitkiä syöttöjä vaikka tilaa sille ei ole muodostunut. Ja niin edelleen.

Kyse ei ole siitä, mitä maajoukkueen harjoituksissa on tehty peliä edeltävällä viikolla. Kyse on koko aiemmasta noin viidentoista vuoden ajanjaksosta, jonka pelaaja on läpikäynyt juniorina. Maajoukkueen valmennustiimi ei pysty enää vaikuttamaan yksilön peruspelaamisen laatuun juurikaan ja kriittiset pari päivää ennen karsintapeliä täytyy käyttää aivan muihin asioihin.

Tässä kirjoituksessa esittelen kolme elementtiä, joista laadukkaan jalkapallon peruspelaamisen tulisi koostua ja mitä asioita A-maajoukkueen mukaan tulevalla pelaajalla pitäisi olla jo hallussaan. Rajaan aiheen tällä kertaa pallonhallintavaiheeseen, mutta myös puolustusvaiheessa pelaamisen voi toki jakaa peruspelaamisen periaatteisiin.

Havainnointitaidot ovat kaiken perusta

FC Bayern Münchenin puolustaja Joshua Kimmichiltä kysyttiin alkukeväällä brittilehti The Guardianin haastattelussa hänen yhteistyöstään Pep Guardiolan kanssa. Kimmich kertoi Guardiolan vaikuttaneen eniten hänen havainnointitaitoihinsa kentällä.
There are many things - but Pep showed me completely new spaces in the field. I improved a lot. He cares about your first touch a lot and that you know what to do even before you get the ball. You have to know where your team-mates are, so he wants you to screen the whole field.
Kuten Kimmich ymmärtää, pelatessa pelaajan pitää pystyä näkemään kentällä siis paljon muutakin kuin pallo. Pelkkä katseen nostaminen ylös pois pelivälineestä ei kuitenkaan riitä, vaan vilkaisut ilman selvää suunnitelmaa siitä, mitä katsoa voi jopa vaikeuttaa ja hidastaa pelaajan pelaamista kentällä.

Otetaan esimerkki shakista. Shakissa huippupelaaja ymmärtää monimutkaisen tilanteen vain vilkaisemalla laudalle ja osaa heti sen jälkeen miettiä muutaman tilanteeseen sopivan siirron. Minä tai joku muu aloittelija näkisi vilkaisulla tilanteen kaoottisena ja nappuloiden eri mahdollisuuksia liikkua joutuisi miettimään pitkään. Jos joku kaipaisi nopeaa vastausta parhaasta siirrosta, menisin ainoastaan lukkoon eikä luontevaa vastausta tilanteen ratkaisemiseen löytyisi. Ja vaikka vilkaisisin lautaa viisikymmentä kertaa uudestaan, tilanne näyttäisi edelleen yhtä kaoottiselta kuin se oli aluksi.

Vastaavasti jalkapallossakin pelaaja voi kyllä katsoa ympärilleen, mutta tämä ei silti välttämättä näe mitään. Havainnoinnin tarkoitus on löytää ympäristöstä olennainen tieto tai "vinkki", joka auttaa ennakoimaan tilanteen kulkua ja saamaan siten etua vastustajaan nähden.

FC Barcelonan ex-keskikenttämoottori Xavia pidetään ansaitusti havainnoinnin mestarina. Hänestä on pyöritetty eri koulutuksissa puolen minuutin videoklippiä, jossa vilkaisuja ympärille tulee kolmetoista kappaletta. Uskallan väittää, että yhtäkään vilkaisua Xavi ei tehnyt vain katsoakseen, vaan pikemminkin löytääkseen ympäristöstään jotain.

Mihin asioihin katse kannattaa siis jalkapalloa pelatessa kiinnittää?
Oma pelitila
Ehkäpä helpoiten ymmärrettävä havainnoinnin periaate on, että pelaajan täytyy nähdä oma pelitilansa yläpuolellaan ja hyödyntämään mahdollinen tila ensimmäisellä kosketuksella, kuljettamalla tai syöttämällä eteenpäin. Pelaajan täytyisi pystyä vilkaisemaan omaa pelitilaansa kerran ennen syötön lähtöä ja toisen kerran syötön rullaamisen aikana.

Oman pelitilan havainnointi on olennaista myös sen takia, jotta pelaaja voi sijoittua mahdollisimman kauas lähimmistä vastustajista. Pelaajan pitäisi vilkaisuilla nähdä tyhjä tila, johon avata itselle pelitila ennen syötön vastaanottoa.
Omat pelaajat
Oman joukkueeni kanssa meillä oli talvella ongelma. Pelaajat oli kyllä opetettu havainnoimaan pelitilaansa ja he pystyivät hyödyntämään tilaa ensimmäisillä kosketuksilla ja kuljetuksilla eteenpäin. Menetimme kuitenkin paljon palloja ensimmäisten kosketusten jälkeen. Ongelma oli siinä, että tilanteen muuttuessa yhtäkkiä ja vastustajan tullessa prässäämään pelaajani eivät tienneet, kenelle pystyvät syöttämään. Pelaajan pitäisi pystyä vilkaisemalla tietämään yksi tai kaksi vaihtoehtoa, mihin pelata vähillä kosketuksilla, jos tilanne niin vaatii.

Omien pelaajien sijoittumisen tietäminen vilkaisuilla on oleellista myös kentän täyttämisen takia. Jalkapallossa syöttösuunnat pitäisi maksimoida, mutta usein tilanne on se, että kaksi pelaajaa tarjoaa samaa syöttösuuntaa. Perussääntönä voidaan pitää, että jos tilassa on jo oma pelaaja/omia pelaajia, lähde etsimään uusi tyhjä tila ja liiku pois.
Lähin vastustaja
Kun pelaaja on löytänyt tyhjän tilan ja tietää muutama syöttövaihtoehdon, tämä voi alkaa vilkaisemaan lisäksi lähimmän vastustajan toimintaa. Jos pelaaja tietää, mistä suunnasta lähin vastustaja tulee prässäämään, tämä pystyy ahtaassakin tilassa olemaan rauhallinen. Pallon kanssa ei ole koskaan hätä, jos on ennakoinut.
Syöttövälit
Hyvä peruspelaamista toteuttava pelaaja etsii jatkuvasti sellaisia välejä, joista on mahdollista syöttää linjan ohittava syöttö. Vastustajan puolustamisen voi tehdä vaikeammaksi sillä, että pelaaja pyrkii sijoittumaan eri väliin kuin kanssapelaaja. Myös syöttäessä pelaajan kannattaa etsiä mahdollisuuksia syöttää kahden vastustajan pelaajan välistä.
Millainen tuki tarvitaan?
Pelaajan tulisi myös kiinnittää katseensa sen pelaajan tilanteeseen, kenelle pallo on liikkumassa ja lähteä muokkaamaan tukiliikkeitänsä sen mukaan. Pallollisen tilanteen tietämisen jälkeen pelaaja voi tukea esimerkiksi liikkumalla positionaaliseen etuun seuraavaan linjaan tai avaamalla tilaa kuljettaa eteenpäin, tällöin pelaajan tulisi liikkua tuosta tilasta poispäin.

Yksi asia, jota painotan omille valmennettavilleni on periaate "liiku ja havainnoi samaan aikaan". Monesti käy niin, että pelaaja vilkaisee ollessaan paikallaan ja liikkuu sen jälkeen esimerkiksi tyhjään tilaan jatkamatta havainnoimista. Tyhjän tilan löytämisen jälkeen ja siihen liikkumisen aikana lähdettävä etsimään esimerkiksi vapaita syöttösuuntia. Liikenteessäkään kukaan ei katso viidenkymmenen metrin päästä, että vihreä valo palaa ja kävele sen jälkeen katse tiehen liimantuneena. Havainnointi ja liike pitäisi tapahtua jatkuvasti yhdessä - myös jalkapallokentällä.

Poista turhat asiat pelaamisesta

Nassim Taleb esittelee kirjassaan Antifragile kristillisestä teologiasta tutun Via negativa -teorian nykymaailmaan sovellettuna. Tiivistetysti ajatuksena teoriassa on se, että turhien asioiden poistamisella on yleensä isompi hyöty elämässä kuin uusien asioiden lisäämisellä.

Jos ihmisen tavoitteena on lisätä hyvinvointiaan, isompi hyöty tälle on tupakoinnin lopettamisesta kuin liikunnan määrän pienestä päivittäisestä lisäämisestä. Välttämällä turhia asioita on iso vaikutus menestykseen: shakkimestarit voittavat vastustajana oikeastaan vain välttämällä tappion ja Applen Steve Jobs kehitti innovaationsa lähinnä hylkäämällä tuhansia muita huonompia ehdotuksia.

Miten tämä liittyy jalkapallon peruspelaamiseen? Itse asiassa paljonkin. Harjoittelussa keskitytään usein uusien taitojen opetteluun, mutta suurimmalle osalle nuorista pelaajista ensimmäisiä maaotteluita pelaavista ikäluokista Veikkausliigatasolle isompi hyöty olisi turhien asioiden poistamisella pelaamisesta.

Oman joukkueeni pelaajille toistan harjoituksesta toiseen fraasia "jokaisella kosketuksella palloon täytyy olla tarkoitus". Toistelen heille, että hyvä jalkapalloilija välttää turhien, pelin kannalta merkityksettömien kosketusten ottamista palloon. Jos pelaaja lähtee pallon saadessaan esimerkiksi kuljettamaan kohti sivurajaa ilman peliä edistävää tarkoitusta, tämä huomaa pian, että on kolmen vastustajan ympäröimä eikä ulospääsyä tilanteesta ole. Tai kun pelaaja on heikon ennakoivan havainnoinnin takia joutunut käyttämään syöttöön paremmassa asemassa olevalle pelaajalle yhden sijaan kolme kosketusta, haluaisin käyttää elokuvassa Click nähtyä kaukosäädintä, pysäyttää tilanteen ja kysyä pelaajilta "miksi otit tuon, tuon ja tuon kosketuksen, mikä niiden tarkoitus oli?"

Peruspelaamiseen ei kuulu ylimääräiset peliä edistämättömät kuljetukset tai kääntymisen yrittäminen kolmen vastustajan ollessa selän takana. Kun pelaaja ymmärtää, että jokaisella kosketuksella palloon voi olla tarkoitus, mahdollisuudet ovat sen jälkeen rajattomat.

Jalkapallossa ylimääräiset kosketukset palloon ovat loistava keino houkutella vastustaja tai vastustajia irtoamaan omalta paikaltaan, täytyy vain ymmärtää, milloin keinoa tulee käyttää. Kuljettamalla katse ylhäällä rauhallisesti kohti omaa aluettaan puolustavaa vastustajaa, tämä joutuu ehkä jossain vaiheessa irtoamaan ja tilaa syntyy syötölle vapaalle pelaajalle tämän selustaan. Tai esimerkiksi espanjalaiset pelaajat tekevät suomalaisia pelaajia enemmän sitä, että he kuljettavat täysillä kohti boxia uhaten ohittamisella, viime hetkillä lyövät jarrut päälle ja syöttävät pelaajalle, jolle on muodostunut enemmän tilaa vastustajien liikuttua puolustamaan pallollista pelaajaa.

Seuraavan kerran, kun seuraat Real Madridin tai Saksan maajoukkueen peliä katso, miten Toni Kroos ottaa kosketuksia palloon. Kroos on mestari siinä, että hän ottaa ensimmäisen kosketuksen lyhyenä jalkaansa, saa vastustajan houkuteltua lähemmäs ja sen jälkeen hyödyntää tyhjän tilan pidemmällä kosketuksella, ehkä pienen vartaloharhautuksen jälkeen.

Ensimmäisellä kosketuksella vastustajan voi saada myös poikittaisliikkeeseen. Sen takia esimerkiksi topparille oleellista on pyrkiä ottamaan ensimmäinen kosketus kohti keskustaa, vastustajan laitapelaaja joutuu liikkumaan hieman kohti palloa ja parempi syöttölinja avautuu laitaan.

Valmentajien tehtävä on auttaa pelaajia. Jos olet valmentaja, uskon, että seuraavissa harjoituksissa ja peleissä katsot pelaajiesi tekemistä hieman eri tavalla. Laitapelaajalle iso apu voi olla siitä, että kun mieleen tulee kuljetus vailla tarkoitusta, tämä lainaa seuraavan kerran palloa ja lähtee itse liikkumaan uuteen paikkaan. Via negativa -teoriaa mukaillen: Uuden asian oppiminen vaatii tosi paljon työtä, turhien asioiden poistaminen on hieman helpompaa. Miksi emme siis aloittaisi niistä?

Peliteot aina joko pelikaverille tai vastustajalle

Turhien asioiden poistamisen lisäksi monen pelaajan pelaaminen parantuisi huomattavasti, jos nämä muuttaisivat hieman suhtautumistaan peliin.

Liian usein eri peliteot kentällä tehdään itseä varten: Syötetään sellaisia syöttöjä, joiden tarkoitus on ainoastaan siirtää vastuu pallosta kanssapelaajalle, tuetaan pallollista ainoastaan silloin, kun ei tarvitse liikkua kovin intensiivisesti. Tai pelaaja tekee harhautuksia pelissä vain näyttääkseen omaa osaamistaan katsojille.

Jalkapallossa peliteot pitäisi tehdä joko pelikaveria tai vastustajaa varten, harvemmin itselle. Jos pelaaja ymmärtää tämän ajatuksen, hän on jo pitkällä.

Suomi pääsisi tulevaisuudessa jokaikisiin arvokisoihin ilman, että meillä olisi yhtään parempia pelaajia vain sillä, jos jokaisen junioripelaajan päässä jyskyttäisi pelatessa ajatus "kuinka voin auttaa pelaajaa x?" Tukiliikkeiden ja esimerkiksi syöttämisen tarkoitus pallopeleissä on auttaa kanssapelaaja parempaan tilanteeseen. Jos pelaaja on sijoittumisellaan saavuttanut esimerkiksi positionaalisen edun vastustajan keskikenttää vastaan, mutta syöttö on hiljainen ja pomppiva, syöttäjä ei auttanut vastaanottajaa säilyttämään tuota etua vaan pikemminkin aiheutti tälle ongelman.

Omien kanssapelaajien auttamisen lisäksi osa peliteoista kentällä tulisi tehdä vastustajaa varten. Maaliskuussa koripalloilija LeBron James teki NBA-pelissä kaksi pientä liikettä, ja tuota videota katseltiin seuraavina päivinä miljoonia kertoja. Ensin syöttöharhautuksella neljä vastustajan pelaajaa väärään suuntaan ja sen jälkeen syöttö korin alle täysin vapaana olevalle pelaajalle. Kun espanjalaiset pelaavat rondoa, yksi tärkeimmistä elementeistä siinä on vastustajan huijaaminen eri suuntaan, mihin syöttö lopulta lähtee.

Monen suomalaispelaajan pitäisi lisätä pelaamiseensa näitä vastustajan huijaamisen elementtejä. Coerver-tyylisten liikesarjojen tekeminen voi futarinaluilla auttaa siihen, että pallo saadaan paremmin kontrolliin ja katse nostettua ylös pelivälineestä. Jalkapallossa vastustajan huijaaminen tapahtuu kuitenkin pienillä liikkeillä, ei coervereiden tyylisillä isoilla liikkeillä.

Jos pääsisimme seuraamaan jotain yksittäistä huippupelaajaa lähikameralla koko 90 minuutin ajan, asia avautuisi. Huippupelaaja tekee normaalia divarijyrää enemmän pieniä syöttöharhautuksia pallo lähellä jalkaa, saa vastustajan liikkumaan aavistuksen ja syöttää eri paikkaan. Pallon ollessa lähellä jalkaa huippupelaaja käyttää myös aloittelijaa enemmän yläkroppaansa harhauttaakseen vastustajan - yläkropan pieni nojaus vasemmalle, kosketus oikealla tyhjään tilaan. Pallottomana huippuhyökkääjä liikkuu ensin puolustajan selän taakse ja liikkuu viime hetkillä etupuolelle. Vastustajan huijaamista sekin.

Peruspelaaminen jalkapallossa ei ole askelharhautuksia, zidane-käännöksiä tai turhia kuljetuksia vailla tarkoitusta, vaan informaation keräämistä havainnoinnilla, vastustajan houkuttelua tarkoituksenmukaisilla kosketuksilla palloon, kanssapelaajien auttamista ja vastustajan huijaamista. Kyse on siis pelaamisesta.

Aleksi Piirainen (@ApiPiirainen)

# data[].attributes.attachment_link.title
Xavin ja Toni Kroosin jäljillä - Mitä on peruspelaaminen jalkapallossa?

# data[].attributes.attachment_link.description
Peruspelaamisella jalkapallossa tarkoitetaan taitoja, joita tarvitaan pelissä pelaajan pelipaikasta, joukkueen pelijärjestelmästä tai joukkueen pelitavasta riippumatta. Toisena määritelmänä voimme pitää sitä, että peruspelaamisella tarkoitetaan yksilön teknistaktisia kykyjä pelissä yhteistyön pelaamisen kontekstissa. Jalkapalloa ei voi pelata ottamatta ympärillä olevia pelaajia huomioon. Mitä peruspelaaminen tarkemmin pitää sitten sisällään? Aloitetaan esimerkillä maajoukkuetoiminnasta.

# data[].attributes.body
tämän valitsi abdimalik koska tämä mainos on kuuluissa ja tämän katsoo yli 700 000 ihmistä

# data[].attributes.body
tämän valitsi abdimalik. mtv3 on se kanava. kahajoen koulusurma on uutislähetyksen nimi. 23.9.2008 .14,55. siihen koulusurmaan, 9 ihmistä on kuolut polisien mukaan.
missä kaupunkissa tämä  tapahtu ja kuka sen teki?

# data[].attributes.attachment_link.readable_text
Tiedetoimittaja Jukka Ruukki valaisi kirjoituksessaan "Älä usko lukiovertailuja" (HS Tiede 16.5.) ylioppilastutkinnon tuloksiin pohjaavien rankinglistojen puutteellisuutta. Keskeisenä viestinä oli, etteivät monetkaan paremmuusjärjestykset ota huomioon taustalla vaikuttavia tekijöitä, kuten opiskelijoiden lähtötasoa tai sosioekonomista taustaa, joilla on tutkitusti yhteyttä lukion tuottamaan arvonlisään ja siten sen laatuun.

Suomen tietotoimiston STT:n käyttämä perusopetuksen päättöarvosanakaan ei ole luotettava opiskelijoiden lähtötason mittari, koska päättöarvosanat ovat perusopetuksen oppimistulosten arviointien mukaan yhteismitattomia, mihin Najat Oakrim-Soivio jutussa viittasi.

Ruukin kirjoituksesta uupui silti ainakin yksi tapa lähestyä asiaa: Kansallisen koulutuksen arviointikeskuksen (Karvin) oppimistulosarvioinneissa kaikki osallistujat tekevät täsmälleen samanlaiset arviointitehtävät, jotka arvioidaan samoin perustein, joten ne ovat luotettava ja vertailukelpoinen lähtötason osoittaja.

Otospohjainen arviointi ei toki käy koko maan kattavien lukion rankinglistojen lähtötason mittariksi, mutta sen avulla voidaan osoittaa perinteisten lukiovertailujen harhaisuus Vattin tutkimusten tapaan.

Mainos (Teksti jatkuu alla)

Karvin parhaillaan toteuttamassa pitkittäisarvioinnissa verrataan vuoden 2014 äidinkielen ja kirjallisuuden oppimistulosarvioinnissa mukana olleiden, lukioon suunnanneiden oppimistulosarvioinnin tuloksia vuoden 2017 kevään äidinkielen ylioppilaskokeen tuloksiin (1 264 suomi äidinkielenä oppilasta).

Arvioinnissa lukioiden väliset erot selittivät noin 15 prosenttia äidinkielen ylioppilaskokeen kokonaispistemäärien vaihtelusta, mikä merkitsee sitä, että lukioiden erot olivat kansainvälisesti pienet. Lähtötasolla lukioiden väliset erot olivat 12 prosenttia, joten opinahjojen väliset erot eivät tasoittuneet mutta eivät juuri kasvaneetkaan lukion aikana.

Äsken mainitusta äidinkielen yo-kokeen lukioiden välisestä vaihtelusta peräti 61 prosenttia selittyi oppilaiden oppimistulosarvioinnissa osoittamalla lähtötason erolla. Nämä yhden oppiaineen näkökulmasta tuotetut tulokset vahvistavat Ruukin kirjoituksessa esiin tulleita viestejä.

Onko siis edes parhaisiin mahdollisiin analyysimenetelmiin perustuvilla rankinglistoilla mitään sellaista informaatioarvoa, josta yksilö tai kansakunta voisi hyötyä? Naapurissamme Ruotsissa jo peruskoulujakin vertaillaan koulutarkastuksiin ja kansallisiin kokeisiin perustuvilla rankinglistoilla, jotka entisestään jakavat kouluja tavoiteltuihin ja kartettuihin.

Eikö arvioinneilla - joita myös ylioppilaskokeet ovat - pitäisi pyrkiä paremminkin siihen, että heikommin menestyneitä autetaan?
Elina Harjunen yksikön päällikkö Jukka Marjanen erikoisasiantuntija
Kansallinen koulutuksen arviointikeskus

# data[].attributes.attachment_link.description
Tiedetoimittaja Jukka Ruukki valaisi kirjoituksessaan "Älä usko lukiovertailuja" (HS Tiede 16.5.) ylioppilastutkinnon tuloksiin pohjaavien rankinglistojen puutteellisuutta. Keskeisenä viestinä oli, etteivät monetkaan paremmuusjärjestykset ota huomioon taustalla vaikuttavia tekijöitä, kuten opiskelijoiden lähtötasoa tai sosioekonomista taustaa, joilla on tutkitusti yhteyttä lu­kion tuottamaan arvonlisään ja siten sen laatuun.

# data[].attributes.body
Peli arvostelun valitsi Bünyamin. Nykyään kaikki pelaavat fortnitea tai katsovat sitä youtubessa ja twitchissä. Siitä on tullut hyvin suosittu hyvin lyhyessä ajassa. Peliä kehitetään koko ajan. Pelillä on myös huonoja pouliakin siitä on tullossa epidemia ja se on hyvin koukuttava.

# data[].attributes.attachment_link.readable_text
Sarjakuvamainen kolmannen persoonan selviytymismoninpeli ja erityisesti sen ilmaisversio Fortnite Battle Royale on tämän hetken suurin peli-ilmiö. Tuntuu, että kaikki pelaavat sitä.

Maaliskuussa pelillä oli yli 45 miljoonaa pelaajaa. Sen jälkeen suosio on todennäköisesti kasvanut entisestään. Keskiviikkona Fortnite oli Applen Suomen sovelluskaupassa ilmaispelien sijalla kaksi.

Alkuperäisessä Fortnitessa valtava myrsky on tappanut 98 prosenttia maailman ihmisistä, ja loput joutuvat taistelemaan zombiemaisia otuksia vastaan.

Battle Royale -versiossa jopa 100 pelaajaa tappelee keskenään tai korkeintaan neljän pelaajan joukkueissa toisiaan vastaan kentällä, joka pienenee jatkuvasti. Tavoitteena on muiden battle royale -pelien tavoin olla viimeisenä hengissä.

Tämä versio pelistä on siis lähtökohtaisesti ilmainen (mikromaksut ovat vapaaehtoisia) ja erittäin koukuttava. Niin koukuttava, että esimerkiksi NBA-tähti Andre Drummond sanoi maaliskuisessa haastattelussa pelin kaapanneen hänen elämänsä.

Mainos (Teksti jatkuu alla)

"Hauskaa siinä on se, että olen [pelissä] todella surkea", Drummond sanoi Bleacher Reportille.
Yksi amerikkalainen teini vei Fortniten pelaamisen viikonloppuna kuitenkin aivan uudelle tasolle, kun tämä jatkoi pelaamista, vaikka pyörremyrsky iski naapurustoon ja siirsi viereisen talon perustuksiltaan.
Paikalliskanava haastatteli Pohjois-Carolinan Greensborossa asuvaa Anton Williamsia, joka myönsi, ettei myrskyn iskiessä ajatellut juuri muuta kuin Fortnitea.

Kun Williams näki ikkunasta naapuritalon kattojen lähtevän tuulen mukaan, hän jatkoi pelaamista, koska käynnissä olleessa pelissä oli jäljellä enää muutama pelaaja ja Williams lähellä voittoa.

Vasta talon vieressä olleen sähkölinjan kaatuminen sai Williamsin liikkeelle. Haastattelussa hän kertoi sanoneensa siskolleen ja siskonpojalleen, että siirrytään kylpyhuoneeseen, kaikki menee hyvin.

"Rehellisesti sanottuna ajattelin [kylpyhuoneessa] vain peliä", Williams myönsi haastattelussa ja virnuili perään.

"Mutta toivoin myös, että kaikki lähelläni olivat ok."

# data[].attributes.attachment_link.title
Nyt.fi: Kaikki, siis kaikki pelaavat nyt Fortnitea - ja tämä teini jatkoi pelaamista samalla kun pyörremyrsky tuhosi naapuruston

# data[].attributes.attachment_link.description
Sarjakuvamainen kolmannen persoonan selviytymismoninpeli ja erityisesti sen ilmaisversio Fortnite Battle Royale on tämän hetken suurin peli-ilmiö. Tuntuu, että kaikki pelaavat sitä. Maaliskuussa pelillä oli yli 45 miljoonaa pelaajaa. Sen jälkeen suosio on todennäköisesti kasvanut entisestään. Keskiviikkona Fortnite oli Applen Suomen sovelluskaupassa ilmaispelien sijalla kaksi.

# data[].attributes.body
henkilöhaastattelun valitsi abdimalik. valitsin tämän koska tunnen tämän urheilijan ja olen katsonut joskus hänen kisoja ja tämä haastattelu on kiinnostava

# data[].attributes.attachment_link.readable_text
Hiihtäjä Aino-Kaisa Saariselle kisakuntoon pääseminen äitiysloman jälkeen on ollut työlästä. Amanda-vauvan äiti haluaa kuitenkin todistaa, että hänestä on edelleen huippu-urheilijaksi. Lahden hiihdon MM-kisoissa tavoitteena on mitali.

Viime kuukaudet Aino-Kaisa Saarinen on elänyt jälleen tiukkaa treeniarkea. Tavoite on selkeä: ensi viikolla alkavat Lahden kotikisat ja mitali sieltä.

Harjoittelun ja perhe-elämän yhdistäminen ei ole käynyt kivuttomasti. Perfektionistiksi tunnustautuvan Aino-Kaisan on ollut vaikea hyväksyä, että pienen lapsen kanssa kaikki ei mene suunnitellusti.

Myös huippukuntoon pääseminen on tehnyt tiukkaa. Aino-Kaisan pääsy MM-joukkueeseen varmistui vasta pari viikkoa ennen kisoja.

Soitto kotoa

Toukokuisena päivänä työnnöt lähtivät tottuneesti. Rullasukset liukuivat kevyesti. Aino-Kaisa huomasi sykkeensä olevan koholla, mutta ei huolestunut. Tuntui hyvältä työntää lisää vauhtia. Hän oli suksilla ensimmäistä kertaa raskauden jälkeen. Synnytyksestä oli kulunut kuusi päivää.

Aino-Kaisa tarkkaili sykemittariaan, jossa näkyisi, jos taskussa oleva puhelin soisi.

Hän ehti tehdä vajaan tunnin lenkin, kun ruudulla luki "Tom soittaa". Muutaman minuutin matka kotiin taittui aiottua nopeammin. Pihassa Aino-Kaisa huomasi hengästyneensä pyrähdyksestä.

Kotona odotti nälkäinen Amanda.

"Ensimmäisinä kertoina lenkeillä Amanda pyöri mielessä koko ajan. Kun huomasin, että homma sujuu hyvin muutaman tunnin ilman minuakin, harjoittelufiilis muuttui paremmaksi."

Kun vauva tuli maailmaan, asiat alkoivat luonnostaan kiertyä Amandan edun ympärille. Aino-Kaisa ei ole ehtinyt juurikaan avata televisiota tytön syntymän jälkeen.

"Amanda on vielä päivästä niin vähän aikaa hereillä, että haluan viettää kaiken vapaa-aikani hänen kanssaan. Silloin olen läsnä enkä vilkuile samalla muuta."

Kun tyttö nukkuu, Aino-Kaisalla on aina jotain tehtävää odottamassa. Harjoittelua, sitäkin, mutta myös arkisempia askareita, kuten pyykkikorin tyhjennystä, ruoanlaittoa, siivoamista ja sähköposteja.

Kasaantuvat paperityöt

Hollolan-kodissa Aino-Kaisa heräilee aamuisin puoli seitsemältä ennen muuta perhettä. Hän laittaa aamupalat valmiiksi ennen kuin tyttö herää.

Kun Amanda, 8 kk, nukahtaa ensimmäisille päiväunilleen, Aino-Kaisa suuntaa aamulenkilleen. Sen jälkeen vuorossa on välipalaa, leikkiä ja seuraavat päiväunet. Aino-Kaisan iltapäivälenkin aikana Amanda ehtii syödä välipalan Tomin kanssa ennen kuin koko perhe syö yhdessä päivällistä. Hetken leikkimisen jälkeen Amanda käy iltaunille ja äidillä on aikaa kotiaskareille.

Mikä on muuttunut?

"Harjoittelu- ja lepoaikaa on vähemmän. Unen vähentyminen vaikuttaa palautumiseen, mikä pitää ottaa huomioon. Samoin paperityöt kasaantuvat."

Vauvan myötä Aino-Kaisan on ollut pakko myöntää itselleen, että kaikkea ei ehdi tehdä samalla tavalla kuin aiemmin.

"Vaikka olen oppinut armollisuutta itseäni kohtaan, paniikkifiiliksiä tekemättömistä asioista tulee edelleen. Mikään ei kuitenkaan ole niin tärkeää kuin Amanda. Missään vaiheessa ei ole tuntunut, että uhraisin tässä lapsen takia jotain."

Äitiys rentouttaa

Viime vuoden kesäkuussa Aino-Kaisa pinnisteli raskauden jälkeen ensimmäisessä kuntotestissään Jyväskylässä.

Hiihtomatolla sykkeen noustessa ja voimien ehtyessä taistelu- ja voitontahto nostivat päätään.

Tämä on se huippu-urheilija Aikku, Aino-Kaisa tajusi. Hikikarpaloiden välistä vyöryi myös helpotuksen fiilis. Urheilijaminä ei ollutkaan kadonnut vauva-arjen keskellä. Se oli vain painunut hetkeksi taka-alalle.

Lahden MM-kisat ovat Aino-Kaisan kauden päätavoite.

"Olisin halunnut nähdä nopeampaa edistymistä, mutta olen edennyt suunnitellussa aikataulussa. Pakko myöntää, että välillä olen miettinyt, riittääkö aika mitalikuntoon pääsemiseksi. Luotan, että kyllä se riittää. Nyt pitää vain onnistua!"

Aino-Kaisa on jo saavuttanut urallaan paljon menestystä. Mikä häntä vielä motivoi?

"Minua ei haittaa lähteä kisoihin altavastaajana. Haluan näyttää, että tässäkin tilanteessa, pienen vauvan äitinä, voin menestyä. Voi olla, että moni ajattelee, että olen nyt huonompi urheilija kuin ennen. En kuitenkaan usko, että yksikään äiti ajattelee niin. Äideissä on paljon vimmaa ja voimaa."
Lue koko juttu Kotiliedestä 4/17. Lue myös:
Tarja Halonen ja Pentti Arajärvi: "On ollut väitteitä, että yhteiselomme ei olisi aitoa"
Traumansa kohdannut kirjailija Laila Hirvisaari: "Sodasta jäi kauhu"
Sukunsa salat selvittänyt Eeva Litmanen: "Nyt ymmärrän läheisteni ratkaisuja"
Syövän varjostama Maarit Feldt-Ranta: "Isoäitiys on minulle huikea etuoikeus"
Asiantuntija kannustaa liikkumaan säännöllisesti: "Lyhyestäkin harjoituksesta saa terveyshyödyn"

Tilaa uutiskirjeemme niin saat sähköpostiisi säännöllisesti tietoa uusimmista jutuistamme ja kilpailuistamme.

# data[].attributes.attachment_link.title
Aino-Kaisa Saarinen Lahden hiihdon MM-kisojen alla: "Kyllä vauvan äitikin voi menestyä"

# data[].attributes.attachment_link.description
Hiihtäjä Aino-Kaisa Saariselle kisakuntoon pääseminen äitiysloman jälkeen on ollut työlästä. Amanda-vauvan äiti haluaa kuitenkin todistaa, että hänestä on edelleen huippu-urheilijaksi. Lahden hiihdon MM-kisoissa tavoitteena on mitali. Viime kuukaudet Aino-Kaisa Saarinen on elänyt jälleen tiukkaa treeniarkea. Tavoite on selkeä: ensi viikolla alkavat Lahden kotikisat ja mitali sieltä. Harjoittelun ja perhe-elämän yhdistäminen ei ole käynyt kivuttomasti.

# data[].attributes.body
Uutisen valitsi Bünyamin on hyvä että suosituissa elokuvissa niinkuin Star Warsissa käytetään suomalaisia sanoja. tämä voi saada jotkut kiinnostumaan suomen kielestä ja opettelemaan sitä.

# data[].attributes.attachment_link.readable_text
Uusi Tähtien sota -elokuva Solo: A Star Wars Story sai maailmanensi-iltansa tiistai-iltana Cannesin elokuvajuhlilla. Normaaliin elokuvateatterilevitykseenkin se saapuu pian: elokuvan Suomen ensi-ilta on ensi viikon keskiviikkona 23. toukokuuta.

Se on ollut jo kauan etukäteen tiedossa, että suomalainen Joonas Suotamo näyttelee elokuvassa päähenkilö Han Solon apuria Chewbaccaa. Mutta lehdistönäytöksessä selvisi, että Solo: A Star Wars Storyssa kuullaan myös kaksi sanaa selvää suomea.

Eräässä taistelukohtauksessa kohtauksessa Qi'ra ( Emilia Clarke), yksi elokuvan sankareista, nitistää vihollisen tyylikkäällä lähitaisteluotteella. Robotti L3-37 ( Phoebe Waller-Bridge) ihastelee tekoa ja sanoo, ettei ole koskaan nähnyt moista kamppailuliikettä. Qi'ra vastaa, mikä liike oli:
"Teräs Käsi."
Suomen kielioppisääntöjen vastaisesti kirjoitettu Teräs Käsi on vähän tunnettu, mutta aivan virallinen osa Tähtien sota -maailman käsitteistöä. Se on jedisoturien oman lähitaistelulajin nimi ja esiintyi tiettävästi ensimmäisen kerran Steve Perryn kirjoittamassa Star Wars: Shadows of the Empire -romaanissa (1996). Sen jälkeen Teräs Käsi on mainittu muutamassa Tähtien sota -kirjassa ja parissa videopelissä.

Mainos (Teksti jatkuu alla)

Voi olettaa, että Perry on vain keksinyt taistelulajille nimen "steel hand" ja kokeillut, miltä se kuulostaisi jollain eksoottisella vieraalla kielellä.

Eniten huomiota nimi sai vuonna 1997 Playstation-konsolille julkaistussa taistelupelissä Star Wars: Masters of Teräs Käsi, jota pidetään yhtenä huonoimmista Tähtien sota -maailmaan sijoittuvista videopeleistä. Pelistä voi lukea lisää täältä. Yhdessäkään aiemmassa Tähtien sota -elokuvassa Teräs Kättä ei ole mainittu.

Solo: A Star Wars Story kertoo Han Solon seikkailuista ja sijoittuu aikaan ennen ensimmäistä Tähtien sotaa (1977). Nuorta Soloa esittää elokuvassa Alden Ehrenreich.

Ron Howardin ohjaama Solo ei kuulu numeroituun Tähtien sota -elokuvasarjaan, vaan se on toissavuotisen Rogue Onen tapaan "antologiaelokuva", joka kertoo tapahtumista varsinaisen sarjan taustalla.

# data[].attributes.attachment_link.title
Uusi Tähtien sota -elokuva sai maailmanensi-iltansa Cannesissa - siellä selvisi, että Solo: A Star Wars Storyssa kuullaan myös kaksi sanaa suomen kieltä

# data[].attributes.attachment_link.description
Uusi Tähtien sota -elokuva Solo: A Star Wars Story sai maailmanensi-iltansa tiistai-iltana Cannesin elokuvajuhlilla. Normaaliin elokuvateatterilevitykseenkin se saapuu pian: elokuvan Suomen ensi-ilta on ensi viikon keskiviikkona 23. toukokuuta. Se on ollut jo kauan etukäteen tiedossa, että suomalainen Joonas Suotamo näyttelee elokuvassa päähenkilö Han Solon apuria Chewbaccaa.

# data[].attributes.body
kotimaan uutisen valitsi abdimalik. valitsin tämän koska äitienpäivä nänä oli upea sää ja kaikki ihmiset nautivat päivästä ja se oli vaan hieno päivä

# data[].attributes.attachment_link.readable_text
Sää jatkaa lämpenemistään. Sunnuntain ennätykset menivät rikki heti maanantaina ympäri maata: Turun Artukaisissa ja Heinolan Asemantauksessa mitattiin 29,1 astetta ja Lappeenrannan Konnunsuolla ja Mikkelin lentoasemallakin tasan 29.

28 asteen yläpuolelle lämpötila nousi yli 30 mittausasemalla, ja Etelä-Lappia myöten elohopea hipoi 27 astetta.

Jo eilinen sunnuntai eli äitienpäivä oli kuumempi päivä kuin mikään päivä Suomessa viime kesänä, vaikka on vasta toukokuun alkupuoli.Tahti vain kiihtyy - vielä alkuviikon aikana saatetaan päästä jopa 30 asteen kuumemmalle puolelle, tai ainakin hyvin lähelle.

Sääpalvelu Foreca ilmaisi asian Twitterissä maanantaina aamulla näin:

Mainos (Teksti jatkuu alla)

"Äitienpäivänä Kouvolassa mitattu 28,5 °C on korkeampi lukema kuin koko viime kesän korkein lämpötila, Utsjoella 28.7.2017 mitattu 27,6 °C. Alkuviikolla päästään paikoin 30 asteen tuntumaan. Jos 30 °C ylittyisi, olisi se historian aikaisin 30 asteen ylitys."
Meneekö siis 30 astetta lähipäivinä jossain päin Suomea rikki?

"Saattaa mennä. Itse olen veikannut 29:ää, mutta ei 30 astettakaan ole mikään mahdottomuus. Missä se menee, on vielä vaikea sanoa. Ehkä jossakin Tampereen eteläpuolella. Siellä on ainakin helteisin ilmamassa", sanoo päivystävä meteorologi Juha Tuomala Ilmatieteen laitokselta.

Vähintään tiistai ja keskiviikko ovat yhtä kuumia päiviä kuin maanantaikin, lupaa päivystävä meteorologi Antti Jylhä-Ollila. Hänkään ei lupaa 30 asteen rikkoutumista, mutta ainekset ennätykseen on. Päivän korkeimmat lämpötilat liikkuvat joka tapauksessa aivan sen tuntumassa, 28 ja 30 asteen välillä.

"Arviolta 10-15 vuoden välein nähdään tällaisia lukemia toukokuun puolivälissä", Jylhä-Ollila sanoo.

"Maanantaina meni edellisen päivän ennätys puolella asteella rikki, eli desimaaleilla tässä pelataan. Ihmisten kannaltahan se on sama lämpö."

Ainakin alkuviikon ajan on siis luvassa harvinaisen lämmintä säätä ainakin Etelä- ja Keski-Suomessa. Laajoilla alueilla saavutetaan 25-30 astetta, ja Pohjois-Lapissakin liikutaan vielä 20 asteen tuntumassa.

Suomen mahtavista kevätsäistä iloitaan myös Ruotsissa. Iltapäivälehti Expressen riemuitsi sunnuntai-iltana, että Suomen kelit saavuttavat kohta Ruotsin ja 30 astetta saattaa paukkua. "Suomen lämpö on kohta täällä", luki sen otsikossa.

Tilanne muuttuu hieman epävakaisemmaksi loppuviikosta, mutta lämmintä on silloinkin.

"Korkeapaine on päällä suurimmassa osassa maata, päivät pysyvät aurinkoisina. Kuopion eteläpuolella on lämpimin alue, Lapin poikki taas menee pilvisyyttä ja tulee ukkoskuuroja", Tuomala sanoo.

Sateita saadaan odottaa torstaihin asti, ja silloinkin ne alkavat paikallisina kuuroina.

Lapissa viilenee torstain aikana kunnolla. Lämpötila jää 10 asteeseen ja Pohjanmaallakin alle 20 asteeseen.

Muualla maassa helleraja mennee rikki torstainakin sateesta huolimatta. Aivan lähelle 30 astetta ei silti Jylhä-Ollilan mukaan enää päästä kipuamaan.

Kuumuuden ystäviä Jylhä-Ollila lohduttaa sanomalla, että kohoava ilmankosteus saa ilman tuntumaan torstainakin varsinaisia asteita lämpimämmältä.

Vasta perjantaina sade- ja ukkoskuurot yleistyvät, ja lämpötilat laskevat koko maassa alle hellerajan.

"Mutta ei näytä siltä, että tulisi laaja-alaisia sateita ja matalapainetta. Ehkä sellaista kuuroherkkyyttä tulevana viikonloppuna", Tuomala sanoo.

Kalseata kevättä ei ole näköpiirissä viikon lopullakaan, mutta helteet ovat silloin jo selvästi takana. Viikonlopun aikana sää kylmenee yhä, mutta samalla se muuttuu poutaisemmaksi. Torstai ja perjantai näyttäisivät siis jäävän viikon sateisimmiksi päiviksi.

Etelä- ja Keski-Suomessa lämpötila liikkuu viikonloppuna 15 ja 20 asteen välillä, pohjoisessa jäädään 10-15 asteeseen.

"Pitää kuitenkin muistaa, että nämä ovat edelleen kesäisiä lukemia, ja ihan hyviä toukokuun puolivälille", Jylhä-Ollila sanoo.
Suomenlinnassa lennätettiin leijoja äitienpäivän kunniaksi sunnuntaina. Katso videokooste tapahtumasta alta:

# data[].attributes.attachment_link.title
Äitienpäivän lämpöennätykset paukkuivat rikki heti maanantaina - Viikon lopulla sää muuttuu epävakaisemmaksi, mutta lämmintä on silloinkin

# data[].attributes.attachment_link.description
Sää jatkaa lämpenemistään. Sunnuntain ennätykset menivät rikki heti maanantaina ympäri maata: Turun Artukaisissa ja Heinolan Asemantauksessa mitattiin 29,1 astetta ja Lappeenrannan Konnunsuolla ja Mikkelin lentoasemallakin tasan 29. 28 asteen yläpuolelle lämpötila nousi yli 30 mittausasemalla, ja Etelä-Lappia myöten elohopea hipoi 27 astetta.

# data[].attributes.body
ulkomaan uutisen valitsi abdimalik.  valtsinä tämän koska en ole ikinä nähny ihminen joka ei ole käynyt ulkomailla ja halusin tietää millaisetta on pohjoiskorean rajalla vahtimistä

# data[].attributes.attachment_link.title
HS Pohjois-Koreassa: Pohjoiskorealainen sotilas Hyong Myong-jin ei ole koskaan käynyt ulkomailla - "Haluaisin matkustaa Amerikkaan ymmärtääkseni mikä heitä vaivaa"

# data[].attributes.attachment_link.description
Maailman vaarallisimmalla rajalla kyse on ikuisesta kysymyksestä: kummalla on isompi? Pohjois-Korean tangossa sinipunainen tähtilippu liikahtelee raskaana. Se on niin suuri, että ainakaan tänään kevättuuli ei jaksa avata sitä. Rajan toisella puolella näkyvä ylisuuri lipputanko kuuluu Etelä-Korealle. He pystyttivät omansa ensin. Pohjois-Korean armeijan 37-vuotias everstiluutnantti Hyong Myong-jin seisoo harmaan talon parvekkeella puolimatkassa tankojen välistä aluetta ja hätistää kasvoillaan pörräävää kärpästä.

# data[].attributes.body
Kolumnin valitsi Bünyamin. Valitsin tämän koska minua kiinosti otsikko ja kun klikkasin kolumnia se oli vielä kiinnostavampi koska meksikolais miehen tarina kiinnosti.

# data[].attributes.attachment_link.readable_text
Lasten kanssa matkustellessa tulee usein kohdanneeksi ihmisiä, joiden kanssa tuskin muuten vaihtaisi halaistua sanaa.

Niin kävi viime reissullakin Meksikossa. Olimme körötelleet Puerto Vallartasta etelään maaseudulle ja löytäneet kaiken tarvittavan: rauhallisen kalastajakylän ja suojaisan Tyynenmeren rannan. Alkoi välitön rantafutiksen peluu.

Hiekkalelujen keskellä istuskeli myös massiivinen meksikolaismies vaimonsa ja kahden tyttärensä kanssa. Pelimme selvästi kiinnosti. Kohta mies nousi ketterästi ja harppoi luoksemme: "Olen Miguel. Voinko tulla mukaan?"

Pian käynnissä oli latinalaisamerikkalaisen kiihkeä matsi, aikuiset vastaan lapset. Saimme huomata, että ylipaino ei ollut ylivoimaa. Vain Miguelin hämmästyttävän tyylikkäät syöksytorjunnat pelastivat meidät täydelliseltä selkäsaunalta.

Mainos (Teksti jatkuu alla)

Illalla kohtasimme kylillä ja kohotimme kupilliset raicillaa. Kehaisin miehen torjuntoja ja englannintaitoa, sillä vieraita kieliä ei kylässä tavattu puhella.

"Musta piti tulla ammattilainen. Mutta se jäi, kun lähdin Jenkkeihin raksahommiin."

Kauanko olit, kysyin.

"No miten sen ottaa. Ekalla kerralla ehdin olla vuoden duunissa Utahissa kunnes mut karkotettiin tänne takaisin. Tokalla kerralla yli kaksi vuotta Texasissa."

Ihmettelin, miten mies oli päässyt kahdesti salaa rajan yli.

"Kolmesti. Ekan ja tokan kerran kävelin yksin, kolmannella kerralla menin auton takakontissa. Silloin narahdin, ja kolmannella kerralla rangaistus koveni. Istuin yli neljä vuotta Pollockissa, liittovaltion vankilassa Louisianassa."

Suomessa henkirikoksesta voi istua saman verran, mietin.

"Onneksi mulla on täällä sukua, ja linnan jälkeen löysin vaimon ja duunin täältä. Monella ei käy tuuri. Pollockissa istu jätkiä, jotka oli tuotu rajan yli lapsina - mieti, jotain viisvuotiaina! Ne karkotettiin, ei mitään siteitä Meksikoon. Aina oli pakko yrittää takas, ja taas pantiin häkkiin."

Kysyin, mitä Miguel ajatteli Donald Trumpista ja Yhdysvaltain suunnitelmasta rakentaa muuri rajalle, jonka hän oli kolmesti salaa ylittänyt.

Miguel nauroi. "Pelkkää v***n teatteria!"

"Kuka siellä sitten tekis kaikki hommat, jos mun kaltaisia ukkoja ei olisi kymmentä jonossa? Ja jos sulla ei ole mitään tulevaisuutta, sä meet yli vaikka kilometrin korkuisesta muurista."

Kirjoittaja on Madventures-seikkailija, tv-tuottaja ja tietokirjailija.

# data[].attributes.attachment_link.title
Riku Rantalan kolumni: Meksikolaismies opetti, että ilman tulevaisuudennäkymiä ihminen menee yli "vaikka kilometrin korkuisesta muurista"

# data[].attributes.attachment_link.description
Lasten kanssa matkustellessa tulee usein kohdanneeksi ihmisiä, joiden kanssa tuskin muuten vaihtaisi halaistua sanaa. Niin kävi viime reissullakin Meksikossa. Olimme körötelleet Puerto Vallartasta etelään maaseudulle ja löytäneet kaiken tarvittavan: rauhallisen kalastajakylän ja suojaisan Tyynenmeren rannan. Alkoi välitön rantafutiksen peluu. Hiekkalelujen keskellä istuskeli myös massiivinen meksikolaismies vaimonsa ja kahden tyttärensä kanssa.

# data[].attributes.body
Urheilun valitsi Abdimalik.
valitsin tämän koska minua kiinostaa lätkä ja seuraan mm kisoja ja ilo nähdä kanadan voittavan norjan ja minä olen Conor Mcdavid fani

# data[].attributes.attachment_link.readable_text
Kanadan jääkiekon supertähti Connor McDavid herkutteli maaleilla koko rahan edestä myöhään torstai-iltana, kun Kanada kukisti Norjan lukemin 5-0 jääkiekon MM-kisojen alkulohkossa.

Kanadalaiskapteeni iski ensimmäisensä heti ensimmäisen erän alussa. McDavid luisteli maalin takaa täysin vapaana maalivahdin eteen ja pisti kiekon verkkoon.

Katso maalit videolta. Juttu jatkuu twiitin jälkeen. Kanadan parhaan jääkiekkoilijan titteliä Sidney Crosbyn jälkeen hätyyttelevä McDavid iski toisen maalinsa erän lopussa maalin takakulmaan.

Hattutempun kolmas maali muistutti hieman ensimmäistä. Se syntyi toisessa erässä, kun McDavid pääsi jälleen melko vapaasti operoimaan maalin edessä, kun norjalaispuolustaja oli kaatunut maalivahdin luistimeen ja liukunut edestä pois. Supertähti ei ottelun edetessä juuri maalejaan tuuletellut.

Mainos (Teksti jatkuu alla)

Kanadan muista maaleista vastasi Bo Hovart.

Suomi voitti tiistaina Norjan vielä Kanadaakin suuremmin lukemin 7-0.

Kanada ja Suomi kohtaavat alkulohkon ottelussa lauantai-iltana.

Kanada-Suomi 12.5. kello 21.10. Mtv3.

# data[].attributes.attachment_link.title
Suomen lohkossa pelaava Kanadan supertähti herkutteli Norjan kumoon - taas murskatappio

# data[].attributes.attachment_link.description
Kanadan jääkiekon supertähti Connor McDavid herkutteli maaleilla koko rahan edestä myöhään torstai-iltana, kun Kanada kukisti Norjan lukemin 5-0 jääkiekon MM-kisojen alkulohkossa. Kanadalaiskapteeni iski ensimmäisensä heti ensimmäisen erän alussa. McDavid luisteli maalin takaa täysin vapaana maalivahdin eteen ja pisti kiekon verkkoon. Katso maalit videolta. Juttu jatkuu twiitin jälkeen.

# data[].attributes.body
pääkirjoituksen valitsi abdimalik.
korean asiat kiinnosta mua, koska haluan nähdä miten tämä asia näh

# data[].attributes.attachment_link.readable_text
Korean niemimaa on nykyään maailman räjähdysalttein paikka. Jännitteet ovat suuret, Pohjois-Korean käyttäytyminen on arvaamatonta, ja mahdollinen konflikti olisi seurauksiltaan karmea.

Siksi jokaista hyvältä näyttävää uutista kannattaa tervehtiä ilolla. Niitä ei ole viime vuosina ollut kovin paljon tarjolla.

Tänään perjantaina Pohjois- ja Etelä-Korean rajalla tehdään kuitenkin historiaa. Ellei yllätyksiä sattunut, Kim Jong-un ylitti yöllä Suomen aikaa ensimmäisenä Pohjois-Korean johtajana maiden välisen aselepolinjan - rauhansopimustahan ei ole vuonna 1953 päättyneen Korean sodan jäljiltä tehty - ja tapasi Etelä-Korean presidentin Moon Jae-inin.

Koreoiden aiemmat johtajat ovat tavanneet pari kertaa, mutta silloin paikkana on ollut Pohjois-Korean pääkaupunki Pjongjang. Nyt tapaaminen järjestetään rajavyöhykkeellä, joka symboloi vahvasti Korean jakoa.

Mainos (Teksti jatkuu alla)

Ulkomaailman toiveikkuus pohjautuu siihen, että tapaaminen yleensä järjestetään. Myös Kimin ja Yhdysvaltojen presidentin Donald Trumpin tapaamista valmistellaan, mutta sen toteutumisen tiellä on vielä monia esteitä.

Optimismia on ruokkinut myös Pohjois-Korean ilmoitus ydinkokeiden keskeyttämisestä ja koealueen sulkemisesta maan pohjoisosassa. Tosin kiinalaisten tietojen mukaan varsinainen syy olisi keskuksen romahtaminen, minkä takia Kiinakin saattaa altistua radioaktiiviselle laskeumalle.

Toiveikkuudelle on toivottavasti perusteita. Ongelma kuitenkin on se, että ajan kuluminen tapaamisiin ja keskusteluihin saattaa vakiinnuttaa Pohjois-Korean asemaa ydinaseen kehittäjänä.

Pohjois-Korean ydinkoeohjelma on ollut ainakin 1990-luvulta asti muun maailman huolenaihe. Neuvottelut ja pakotteiden määrääminen ovat vuorotelleet, kun Pohjois-Korea on vaihdellut taktiikkaansa keskustelujen ja uhittelun välillä.

Näin kulunutta aikaa maa on hyödyntänyt ydinkärkien ja ohjuksien kehittämiseen. Matka valmiiseen ydinaseeseen on lyhentynyt. Siksi nytkin pelätään, että tapaamiset valmisteluineen vain edesauttavat Pohjois-Korean ydinohjelmaa.

# data[].attributes.attachment_link.title
Pääkirjoitus: Korean niemimaalla aika ei ole hoitanut ongelmia

# data[].attributes.attachment_link.description
Korean niemimaa on nykyään maailman räjähdysalttein paikka. Jännitteet ovat suuret, Pohjois-Korean käyttäytyminen on arvaamatonta, ja mahdollinen konflikti olisi seurauksiltaan karmea. Siksi jokaista hyvältä näyttävää uutista kannattaa tervehtiä ilolla. Niitä ei ole ­viime vuosina ollut kovin paljon tarjolla. Tänään perjantaina Pohjois- ja Etelä-Korean rajalla tehdään kuitenkin histo­riaa.